# 4. Deixamos a nosa pegada

# Axudamos a gobernar o cole!

Ides ser parte activa na vida do colexio para cambiar o que estea nas vosas mans. Igual que os gobernos traballan para mellorar as nosas vidas, vos tamén podedes traballar para facer do cole un lugar mellor.

## Preparación

En equipos de 4 persoas teredes que repartirvos os temas máis importantes nos que podedes axudar a gobernar o colexio.

1. Medio ambiente (reciclaxe, plantas, horta, eficiencia enerxética...)
2. Convivencia (resolución de conflitos, actividades conxuntas, recreos pacíficos...)
3. Infraestruturas (estado das instalacións, novas suxestións, ambientacións...)
4. Actividades (saídas, conmemoracións, xogos cooperativos...)

## Desenvolvemento

Cada persoa terá que pensar en propostas, relacionadas co tema que lle tocou, para levar a votación.

Podedes preguntar noutras aulas a alumnado de distintas idades para poder sacar ideas de que melloras serían importantes para o colexio.

Agora elixide unha persoa representante dentro do equipo para ser quen presente as propostas, dos catro temas, ao resto do alumnado.

Podedes presentalas:

- De forma oral

- Dixitalmente

- Por escrito

# Presentamos as nosas ideas

Agora por grupos teredes que escoller a maneira de presentar as vosas ideas.

Aquí tedes as diferentes alternativas, escollede unha:

## Opción 1

Facede un mural con cartolina ou papel continuo.

Elixide unha aula como lugar de exposición ou ben empregade os corredores.

## Opción 2

Elaborade unha presentación de diapositivas en formato dixital.

Podedes empregar LibreOffice Impress presente na maqueta abalar ou ben a que vos recomende o profesorado.

## Opción 3

Deseñade carteis informativos.

Este material poderá quedar na biblioteca ou na entrada do colexio para que o poida ver calquera persoa da Comunidade Educativa.

## Opción 4

Creade un vídeo.

Deixade voar a vosa imaxinación. Podedes montalo unindo imaxes, inventando personaxes con programas como Scratch, facendo falar imaxes con Chatterpix ou incluso podedes gravarvos a vós mesmos mostrando e contando todo o aprendido.

Non esquezades elixir un título atractivo para o voso traballo.

Podedes axudarvos desta rúbrica para facer a actividade.

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)