# 3.6. O colexio

# Practica o aprendido

É o momento de poñer en práctica os coñecementos adquiridos ata agora aplicados á escola.

Primeiro, tedes que facer o censo do alumnado do voso colexio. Para iso precisaredes a colaboración do equipo directivo para recadar a seguinte información:

1. Número de matrículas no centro dos últimos 5 anos.

2. Cantas delas eran de nenos e cantas de nenas.

Segundo, para practicar o concepto de emigración calculade canto alumnado marchou do cole cada curso.

Terceiro, para practicar o concepto de inmigración calculade canto alumnado entrou novo cada curso.

Cuarto, calculade a densidade de poboación do colexio. Para iso dividiredes a superficie total, en metros cadrados, entre o número total de alumnado.

No teu caderno, terás que reproducir esta información. Faino da forma que prefiras:

## Opción 1

Gráfico de barras, onde apareza toda a información solicitada, por anos.

## Opción 2

Cartel con toda a información estruturada.

## Opción 3

Mural con todos os datos e debuxos.

## Lectura facilitada

Toca poñer en práctica os coñecementos adquiridos.

- Primeiro: censo do colexio. O equipo directivo deberá dicirvos:

1. Número de matrículas no centro dos últimos 5 anos.

2. Cantos eran nenos e cantas nenas.

- Segundo: calcular o alumnado que entrou novo cada curso.

(Concepto de inmigración)

- Terceiro: calcular o alumnado que marchou do cole cada curso.

(Concepto de emigración)

- Cuarto, calcular a densidade de poboación do colexio.

(Superficie do cole entre o número total de alumnado)

Elixe unha opción para reproducir esta información.

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)