# 2. As persoas forman un país

# Que lembras do territorio español?

España está situada na Península Ibérica ao sur de Europa. Limita ao norte con Andorra e Francia e ao oeste con Portugal.

Tamén ten dous arquipélagos: as Illas Baleares que están situadas no Mar Mediterráneo e as Illas Canarias, que se atopan no Océano Atlántico.

Ao norte de España atopamos o Mar Cantábrico, ao leste e ao sur da península o Mar Mediterráneo e ao oeste e ao sur, o Océano Atlántico.

España está dividida en 17 comunidades autónomas. Ademais ten 2 cidades autónomas, Ceuta e Melilla, que se atopan no norte de África.

As comunidades autónomas están divididas á súa vez en territorios máis pequenos chamados provincias. Algunhas comunidades autónomas teñen varias provincias, como por exemplo Andalucía ou Galicia, en cambio outras só teñen unha provincia, como Cantabria ou A Rioxa. Cada provincia está formada por un conxunto de municipios.

Cada comunidade autónoma ten unha capital e unha bandeira que a representan. Tamén ten un himno que se toca en acontecementos importantes. Algunhas comunidades autónomas teñen unha lingua propia que convive co castelán e que se fala nas administracións públicas e se ensina nas escolas. O catalán en Cataluña, a Comunidade Valenciana e as Illas Baleares. O éuscaro no País Vasco e o galego en Galicia.

## Lectura facilitada

España está situada na Península Ibérica, ao sur de Europa.

Limita ao norte con Andorra e Francia e ao oeste con Portugal.

Ten dous arquipélagos: Illas Canarias e Illas Baleares.

Mar Cantábrico, ao norte.

Mar Mediterráneo, ao leste e sur.

Océano Atlántico, ao oeste e sur.

España está dividida en 17 Comunidades Autónomas e 2 cidades autónomas: Ceuta e Melilla.

As Comunidades autónomas están divididas en provincias e estas en municipios.

Cada Comunidade Autónoma ten unha capital, unha bandeira e ás veces un himno propio.

Algunhas tamén teñen linguas cooficiais co castelán como:

-o catalán en Cataluña, Comunidade Valenciana e Illas Baleares,

-o éuscaro no País vasco,

-o galego en Galicia.

## Audio

audio/mpeg

# Proba a túa memoria

Vexamos canto recordas en canto á distribución do territorio español.

Escolle Verdadeiro ou Falso.

×

# Pregunta 1

España está situada ao norte de Europa.

×

Verdadeiro Falso

# Retroalimentación

Falso

España atópase ao sur de Europa

# Pregunta 2

España ten 17 comunidades autónomas.

×

Verdadeiro Falso

# Retroalimentación

Verdadeiro

O número de comunidades autónomas en España é 17.

# Pregunta 3

No País Vasco fálase galego ademais de castelán.

×

×

×

Verdadeiro Falso

# Retroalimentación

Falso

Ademais do castelán no País vasco falase o éuscaro.

# Pregunta 4

O Mar Mediterráneo está no norte de España.

×

Verdadeiro Falso

# Retroalimentación

Falso

Atopamos o mar Mediterráneo ao leste de España.

# Pregunta 5

Ceuta e Melilla son dúas cidades autónomas.

×

Verdadeiro Falso

# Retroalimentación

Verdadeiro

España ten dúas cidades autónomas: Ceuta e Melilla.

# Pregunta 6

Todas as comunidades autónomas teñen máis dunha provincia.

×

Verdadeiro Falso

# Retroalimentación

Falso

As comunidades autónomas poden ter unha ou varias provincias.

# Pregunta 7

Andalucía e as Illas Baleares son dous arquipélagos.

×

Verdadeiro Falso

# Retroalimentación

Falso

España ten dous arquipélagos: as Illas Baleares e as Illas Canarias.

# Pregunta 8

Ceuta e Melilla están situadas no norte de África.

×

Verdadeiro Falso

# Retroalimentación

Verdadeiro

Ceuta e Melilla atópanse no continente africano.

# Pregunta 9

Fálase catalán e castelán nas Illas Baleares, Cataluña e a Comunidade Valenciana.

×

Verdadeiro Falso

# Retroalimentación

Verdadeiro

Catalán e castelán son linguas cooficiais nas Illas Baleares, Cataluña e a Comunidade Valenciana.

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)