# Principais institucións

# A Unión Europea

Os principios fundamentais da Unión Europea son:

- Manter a paz e o respecto entre os países da unión.
- Traballar xuntos para acadar obxectivos comúns.
- Respectar os costumes e as distintas linguas dos países da unión.
- Velar polos dereitos humanos.
- Ter unha economía forte que permita unha boa calidade de vida.
- Permitir a libre circulación de persoas entre os países da UE.

As súas principais institucións son as seguintes:

## A Comisión Europea

Está formada por 27 comisarias e comisarios, un por cada país da unión.

A súa función principal é a de propoñer novas leis.

## O Parlamento Europeo

Está composto por 720 eurodeputadas e eurodeputados. Forman grupos aquelas eurodeputadas e eurodeputados que teñen ideas políticas semellantes, independentemente do país do que proveñan.

Elíxense nas eleccións europeas que se celebran cada 5 anos en todos os países da UE.

As principais funcións do Parlamento Europeo son:

- Representar os intereses das cidadás e cidadáns europeos.
- Aprobar novas leis.
- Tomar decisións sobre acordos internacionais.
- Establecer e aprobar os orzamentos da UE.

## O Consello da Unión Europea

Está formado polas ministras e ministros dos países da UE.

As súas funcións principais son:

- Representar os países de onde proveñen
- Debater sobre novas leis.
- Votar se están a favor ou en contra das leis.

×

# Cronoloxía da UE

Na actualidade a UE está formada por 27 países.

Non todos os países entraron na Unión Europea ao mesmo tempo.

Os países fóronse unindo pouco a pouco nos seguintes anos:

1952, 1973, 1981, 1986, 1995, 2004, 2007 e 2013.

×
×
×

## Traballaremos por equipos

Repartídevos as datas e descubride que países entraron nos anos que vos tocaron.

Despois, nun mapa de Europa, escribide os nomes dos países e coloreádeos seguindo este código:

Amarelo se entraron no 1952

Verde, no 1973

Azul, no 1981

Vermello, no 1986

Morado, no 2004

Laranxa, no 2007

Rosa, no 2013

Buscade as bandeiras dos países que vos tocaron, facede un debuxo ou imprimídeas e pegádeas no mapa.

Por último, debuxade na superficie do país o símbolo do euro se é a súa moeda oficial.

Para esta actividade podedes:

1. Usar o mapa impreso e traballar sobre el.
2. Abrilo no portátil e facer a tarefa dixitalmente.

Cando rematedes, non esquezades engadir unha lenda ao mapa coas cores e os anos que representan.

×
×
×

## Para saber máis

Que países son candidatos para entrar na UE no futuro?

Que país abandonou a UE en 2020?

×
×

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)