# 2.4. Cando imos

# Facendo a maleta

Seguramente na vosa familia hai persoas que emigraron, é dicir, que tiveron que ir vivir fóra do seu país.

Os motivos poden ser diferentes, pero os máis habituais foron a guerra ou a falta de traballo onde vivían.

Nesta actividade terás que preguntar á túa familia se algunha vez emigrou do seu lugar de nacemento.

## Enquisa

- Que familiar emigrou?
- Muller ou home?
- Onde emigrou?
- Canto tempo estivo alí?
- Por que emigrou?

Toda a información recollida tédela que poñer en común na clase, e plasmala no encerado, ben visible para facer a seguinte actividade.

# Países a onde emigraron as nosas familias

Agora xa sabedes os países aos que emigraron as familias da vosa aula.

Imos ampliar a información co resto de alumnado do voso colexio.

En grupos tedes que:

- Preparar unha enquisa coas cinco preguntas que fixestes na casa e repartir no cole.
- Coa información que vos devolvan, sacaredes os datos correspondentes e terédelos que presentar nunha gráfica.

Elixide unha destas opcións:

## Opción 1

Un gráfico de barras.

## Opción 2

Un mapamundi.

## Opción 3

Unha presentación de diapositivas

×

Para facer a actividade podedes guiarvos por esta rúbrica.

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)